
Rad obrađuje pitanja suvremenosti i internacionalnosti knjiga koje je svojim župnicima 
preporučivao senjsko-modruški biskup Juraj Vuk Čolić za podizanje razine njihova 
obrazovanja. Usprkos siromaštvu i nepristupačnosti župa ti podatci pokazuju zanimljivo 
visok stupanj naobrazbe i brige za duhovno uzdizanje svećenika da bi oni bili sposobniji 
za katehezu naroda. Ta je pojava u skladu s promjenama koje su se odvijale po čitavoj 
Europi kao posljedica zahtjeva Tridentskoga koncila za obrazovanjem i svećenika i 
naroda radi utvrđivanja vjere, iskorjenjivanja praznovjerja itd. 


Ključne riječi: Senjska biskupija, Katolička crkva, obrazovanje svećenika, vjerske 
knjige 

Uvod 1 

U dosad većinom neobjavljenim kanonskim vizitacijama senjskoga i modruško- 
ga biskupa Jurja Vuka Čolića (1746.-1764.) dosta se pažnje pridaje obrazovanju 
puka, ali i samog svećenstva, u religijskim pitanjima. Općenito govoreći, upravo 
su svećenici bili najbolji posrednici između Boga i naroda. Svoje iskustvo rada s 
narodom svećenici mogu pretočiti u knjige, a s druge strane, stvarajući knjige za 
obrazovanje naroda svećenici svome puku približavaju Boga i Njegove odredbe 
na način ljudima blizak. Budući da su kanonske vizitacije zapisi za svećenike i o 


1 Ovaj rad posvećujem svim isusovcima župe Bezgrešnog srca Marijina na Jordanovcu, jer su oni zasluž¬ 
ni za moje religijsko obrazovanje. Sva je manjkavost tog obrazovanja, naravno, isključivo moja greška. 

svećenicima, iz njih se može iščitati dosta podataka o tom međudjelovanju “du¬ 
hovnog” (svećeničkog) i “svjetovnog” (narodnog, laičkog) dijela Crkve. Međutim, 
da bi netko mogao poučavati, i sam mora biti poučen. Biskup je Čolić očito, u 
skladu s očekivanjima Tridentskoga koncila 2 , od svojih “pastira”, kako ih sam na¬ 
ziva, očekivao da budu pravi prosvijećeni poučavatelji svojega stada, koliko god 
siromašne i teško pristupačne bile njihove župe. Stoga se u Čolićevim odredba¬ 
ma može naći i dosta naloga za obrazovanje svećenika. Biskup je u više navrata 
pohodio svoju biskupiju zanimajući se za stanje crkava, materijalnu i duhovnu 
opskrbu svećenika pa i za stanje u narodu. Briga za duhovni rast svećenika vidlji¬ 
va je, kako iz odredbi biskupa Čolića, tako i iz izvješća koja su župnici podnosili 
njemu (ili ih slali u doba kad biskup nije osobno vizitirao). Građu za ovaj rad čine 
realne vizitacije: odredbe (većinom iz godine 1751./52.) za pojedine župe i župni¬ 
ke po biskupiji, u kojima se nalaze preporuke o tome kakvo se stanje očekuje; te 
personalne vizitacije: ispitivanja svećenika (u ovom slučaju senjskih, bakarskih, 
ogulinskih i belgradskih) koja daju podatke o tome kakvo je stanje doista bilo. Ra¬ 
bljeni su dokumenti iz Biskupskog arhiva u Senju (dalje: BAS, Kanonske vizitacije 
Senjske i Modruške ili Krbavske biskupije, kut. I., fasc. 46., 49., 50. i 53.) te još dva 
dokumenta, iz Biskupskog (BAS, kut. I., fasc. 47.) i iz Kaptolskog arhiva u Senju 
(dalje: KAS, Kanonske vizitacije Senjske i Modruške ili Krbavske biskupije, kut. II., 
fasc. 39.) 3 . Rad se usredotočuje na podatke vezane uz knjige koje se preporučuju 
župnicima, na njihovu suvremenost i internacionalnost. Već i naslov ovog rada 
(geslo isusovačkog reda) govori da su upravo isusovci u 18. stoljeću igrali veliku 
ulogu u obrazovanju 4 pa će se posebna pozornost usmjeriti na njihovu zastuplje¬ 
nost u tim podatcima. 

1. Obrazovanje svećenika 

Nije učenik nad učiteljem. (Lk 6, 40) 

Da bi se narod mogao poučiti u vjeri, potrebno je najprije poučiti svećenike. 5 
Važno je naglasiti da su svećenici na studij bili upućivani ili u domovinu Hrvatsku 

2 Jedna od odluka Tridentskoga koncila iz 1563. g. nalaže da svaka biskupija treba imati vlastito sjeme¬ 
nište za obrazovanje svog svećenstva, pod kontrolom biskupa (v. Robert BIRELEY, The Refashioning of 
Catholicism, 1450-1700, Washington D.C., 1999., 139.). 

3 Ta je dva dokumenta objavio Šime DEMO (prir.) u: Kanonske vizitacije Senjske i Modruške (Krbavske) 
biskupije - Personalne vizitacije župe Senj (18. stoljeće), Zagreb, 2007. Radi lakšeg snalaženja, sažetosti 
i usustavljenosti s oznakama dokumenata u Deminoj knjizi, držat ću se nadalje oznaka BAS I 46, KAS 
II 39, itd. Odredbe su citirane prema mjestu, broju odredbe unutar vizitacije pojedinog mjesta, oznake 
dokumenta u arhivu te stranici. Paginacija prati paginaciju upisanu na listove dokumenata. U slučaju 
personalnih vizitacija navodi se osoba koja govori, mjesto kojem pripada, oznaka dokumenta u arhivu i 
stranica. Odredbe su pisane latinskim, ovdje su prevedene. 

4 Isusovci su bili prvi red u povijesti Katoličke crkve kojima je formalno obrazovanje bila vodeća zadaća 
(R. BIRELEY, o. c., 125.). 

5 O školama koje su oni prolazili pisao je među ostalima nedavno Šime Demo u svojim Kanonskim 
vizitacijama pa neću govoriti o toj temi. 

(Zagreb i Rijeka) ili u strane zemlje (u matičnoj državi u Beč, Peštu, Graz i Szom- 
bathely; u Italiji u Loreto, Bolonju, Fermo i Rim). Postoji i skupina svećenika koji 
se nazivaju “glagoljaši”, što označava one koji su dobili samo osnovnu filozofsko- 
teološku naobrazbu i najčešće se ne služe latinskim jezikom. Glagoljaški se kler 
u Senjsko-modruškoj biskupiji obrazovao tako da su se župnici brinuli za svoje 
nasljednike koje su tijekom vjerske pouke učili čitati i pisati glagoljicu. Posebne 
su škole za glagoljaše otvorene od polovice 17. stoljeća, a prvo je glagoljaško sje¬ 
menište otvorio u Zadru zadarski nadbiskup Mate Karaman 1748. godine, iako 
ono nosi ime nadbiskupa Vicka Zmajevića, koji mu je postavio temelje. Drugo 
je glagoljaško sjemenište otvoreno dvije godine kasnije u Priku kod Omiša, a u 
Krku je postojalo glagoljaško sjemenište od 1715. do 1735. g. 6 Glagoljaša je u 
doba biskupa Čolića (1746. g.) u senjskom kaptolu među kanonicima bilo 50 %, 
no već 1774. g. nema više nijednoga. U nižem kleru 1752. g. glagoljaša je 22 od 
35. 7 Međutim, župnici i kapelani pojedinih župa u Senjsko-modruškoj i Krbav¬ 
skoj biskupiji morali su posjedovati određeno znanje latinskog jer je u Colićevim 
kanonskim vizitacijama iz 1751./52. g. od 62 popisa odredbi samo šest pisano 
hrvatskim jezikom. To su: Kuterevo, Pazarište, filijala Brušane u Ličkom Novom, 
kapelanija Gračac koja pripada župi Lovinac, kapelanija Lešće pod župom Oto¬ 
čac te Karlobag. 8 


2. Vjerske knjige 

I čitahu iz knjige Božjeg zakona po odlomcima i razlagahu smisao da narod može 
razumjeti što se čita. (Neh 8, 8) 

Ovdje bih se usredotočila na knjige za koje je biskup Čolić, među ostalim odred¬ 
bama, spominjao da bi ih svećenici trebali nabaviti za svoje duhovno usavršava¬ 
nje. Iz tih se odredbi (za koje slijede dva primjera) može sastaviti sljedeći popis 9 : 

6 Franjo Emanuel HOŠKO i Slavko KOVAČIĆ, “Crkva u vrijeme katoličke obnove”, Hrvatska i Europa 
(ur. Ivan Golub), sv. 3., Zagreb, 2003., 177., 180.; Franjo Emanuel HOŠKO i Mijo KORADE, “Školstvo i 
crkveni redovi”, Hrvatska i Europa (ur. Ivan Golub), sv. 3., Zagreb, 2003., 192. 

7 V. Š. DEMO, o. c., 47.-53. Usp. također za obrazovanje Miroslav VANINO, Isusovci i hrvatski narod, 
II., Zagreb, 1987., 214.-224.; Josip BURIĆ, Biskupije Senjska i Modruška u XVIII. stoljeću, Gospić, 2002., 
18.-28.; Zoran LADIĆ, “Studenti iz Hrvatske na sveučilištima u Grazu i Trnavi potkraj 16. i u 17. st.” 
Isusovci u Hrvata (ur. Vladimir Horvat), Zagreb, 1992., 244.-254. 

8 Dokumenti BAS 149 i BAS I 50. 

9 Popis je sastavljen iz sljedećih odredbi i izvještaja: Pavao Jurašić, župnik u Ogulinu, Mihovil Božiče- 
vić, kapelan u Oštarijama, BAS 146, p. 3-6; Sv. Juraj, 8, BAS 149, p. 32.; Ogulin, 17, BAS 149, p. 56.; Lešće, 
6, BAS I 49, p. 57.; Brlog, 8, BAS I 49, p. 25.; Saborsko, 6-7, BAS I 49, p. 47-48.; Slunj, 9, BAS I 49, p. 46.; 
Hreljin, 6, BAS I 50, p. 106.; Grižane, 6, BAS I 50, p. 110; Ivan Krstitelj Randić, bakarski kanonik, BAS I 
50, p. 90.; Antun Pauletić, bakarski kanonik, BAS I 50, p. 92.; Novi, 6, BAS 150, p. 121.; Grobnik, 10, BAS 
150, p. 71. U njima se pisci većinom ponavljaju bez značajnih razlika, zato ih se ne citira u cijelosti. Treba 
usporediti i popis koji donosi Š. DEMO (o. c., 44-46) na temelju personalnih vizitacija župe Senj. Među 
njima su Čolićeve vizitacije u spisima KAS II 39 iz 1746. g. s relevantnim odgovorima Petra Tomljano- 
vića, Ivana Bartolovića, Jurja Tintora i Ivana Ručića; te BAS I 47 iz 1751./2. g. s relevantnim odgovori- 

• “Kako bi velepoštovani župnik bio opskrbljen prikladnom i svećeničkom 
knjižnicom, nabavit će si, što to prije bude moguće, svetih Biblija, s nekim 
tumačem te komentatorom kao što je Tirin itd., zatim [će nabaviti] Trident- 
ski koncil, Rimski katekizam; od kanonista Reiffenstiilla ili Pichlera s kanon¬ 
skom praksom, ili Engela, ili Schmalzgriibera; od moralista Laymanna ili 
Reiffenstiilla sa starim i novim; za katehezu Turlota, Heimbacha, Clausa, ili 
p. Ardiju; za asketike Manu p. Segnerija, ili Crasseta, ili Nepveua, ili Catta- 
nea, ili Tomu Kempenskog, ili knjigu p. Muliha.” (Lešće, 6, BAS I 49, p. 57.) 

• “Neka si časni župnik nabavi Tridentski koncil i Rimski katekizam uz one 
knjige koje ima, a ostali kanonici i ilirski svećenici [neka nabave] ilirski Rim¬ 
ski obrednik; Moralnu teologiju Kadčića, p. Muliha, i za duhovnu knjigu Život 
svećenika Tome Kempenskog. Svaki dan neka pobožno nešto razmatraju, uz 
to obavljajući čestu ispovijed stalnom ispovjedniku i svake se subote sastaju- 
ći u vezi jednog ili dva moralna slučaja, koje će predložiti časni župnik, pre¬ 
ma redu Busembauma ili Reiffenstiilla, Lacroixa, Laymanna, Bonacine. Oni 
koji se ne budu marljivo spremali, neka znaju da ih treba lišiti nadležnosti, 
a dosljedno čak ploda njihova beneficija, [jer su] svojom greškom dokazali 
da su nesposobni jamčiti pokornost tako kako to zahtijeva njihov beneficij.” 
(Grižane, 6, BAS I 50, p. 110.) 

Osnovna je knjiga, naravno, Biblija, uz koju je korisno imati i komentar, kao onaj 
što ga je 1632. g. sastavio nizozemski isusovac Jacob Tirin. U obaveznu literaturu 
još se ubrajaju tekstovi s Tridentskoga koncila, evanđelistar, misal i brevijar (gla¬ 
goljska izdanja potječu većinom od Rafaela Levakovića u 17. stoljeću 10 ), zatim 
Rimski katekizam te Rimski ritual ili obrednik (ilirski, tj. hrvatski obično stoji u 
popisu knjiga za ilirske svećenike ili glagoljaše). Od glagoljaških rituala najuvjer¬ 
ljiviji bi kandidat bio onaj koji je 1494. g. u Senju izdao Silvester Bedričić, a poznat 
je pod imenom Naručnik plebanušev. * 11 Također postoji i ritual pisan hrvatskim 

ma Jurja Celovića, Vicka pl. Vukasovića, Antona Bonifacija, Karla pl. Vukasovića, Petra Tomljanovića, 
Jurja Tintora, Jakova Dragančića od Drachenfelda, Antona Tintora, Franje Kuhačevića, Ivana Krstitelja 
Bartolovića, Ivana Ručica, Vuka Konjikovića, Antona Vlatkovića, Vicka Matijaševića, Josipa Kućanica, 
Vicka Stipanovića, Vita Wolfa, Petra Radočaja, Vicka Domazetovića, Petra Rittera, Jurja Ožanića, Josipa 
Draginića, Vicka Marinića, Ivana Cerovca, Ivana Dominika pl. Vukasovića, Martina Paškvana, Mateja 
Bassa, Mateja Maškarića, Andrije pl. Aichelburga, Ivana Filičića, Mateja Tibljaša, Antona Ivanušića, An¬ 
tona Demellija, Martina Tintora, Antona Mravinca, Jurja Korača, Jurja Jurinića, Luke Brajkovića, Vicka 
Demellija od Lovvensfelda, Šime Delijića, Andrije Tomljenovića, Augustina Biličića i Jurja Devčića. (Ime 
Vicko u latinskoj je varijanti Vincentius, tako da bi na hrv. moglo glasiti i Vinko, v. M. VANINO, Isusovci 
i hrvatski narod, III., Zagreb, 2005., 267. i dr.). 

10 Usp. Š. DEMO, o. c., 44.-5. 

11 Tako Dragutin FRANKOVIĆ, Povijest školstva i pedagogije u Hrvatskoj, Zagreb, 1958., 16: “Godine 
1494. štampan je Naručnik Plebanušev, preveden s latinskog od strane nekih redovnika i ‘doktora našeg 
jezika’.” S tom se godinom slaže i VVolfgang KESSLER, “Zur Geschichte des Buchdrucks im binnen- 
kroatischen Raum bis zum Beginn der Tllyristischen Bevvegung’ (1835)”, Buch- und Wissentransfer in 
Ostmittel- und Siidosteuropa in den friihen Neuzeit (ur. Detlef Haberland), Miinchen, 2007., 215.-279., 
a Miroslav VANINO u: “Bartola Kašića Ritual Rimski (1640)”, Vrela i prinosi, 11., 1940., 99.-100. i d. 
navodi kao godinu izdanja 1507. 

jezikom na latinici, a to je Ritual rimski, prijevod koji je 1640. g. izdao Bartol Ka- 
šić za “mnoge hrvatske svećenike koji veoma teško razumiju i vrše svete obrede 
pisane latinskim jezikom U personalnim vizitacijama Senjskoga kaptola od 
45 svećenika koji su odgovarali na pitanja, 10 ih ima Rimski ritual, a desetak ih 
kao zamjenu za obrednik koristi djelo Poljičanina Luke Terzića Pokripljenje umi¬ 
rućih (Pokripglenie umiruchi), izdano 1704. g. 13 
Ostale se knjige obično dijele u tematske grupe. 

Od asketika (pisci djela koja služe usavršavanju kršćanskih vrlina) preporučivala 
se najviše Mana duše slavnoga talijanskoga propovjednika iz druge polovice 17. 
st., isusovca Paola Segnerija (Starijeg). Spominjala su se i druga njegova djela, 
osobito Poučeni kršćanin (u latinskoj varijanti Homo Christianus, tal. Ii Cristiano 
istruito ) te Poučeni ispovjednik (Instructio confessarii, ili tal. Ii confessore istruito; 
postoji i knjiga o ispovijedi Instructiopoenitentis), prevođena na mnoge europske 
jezike još u 17. st. Popularan je također njegov način misija. Spominje se i fran¬ 
cuski isusovac (također iz druge polovice 17. st.) Francis Nepveu, koji je pisao 
o Isusovoj ljubavi, ignacijanskoj metodi sabranosti te je sastavio razmatranja za 
svaki dan u godini. Djela su mu doživjela brojna izdanja i prevedena su na broj¬ 
ne europske jezike (npr. njemački, talijanski, španjolski, nizozemski, poljski, en¬ 
gleski, latinski). Na hrvatskom postoji prijevod iz 1722. g. (prevoditelj bi mogao 
biti Dominik Bianković) Od gliubavi Jesussove i od načina sa stecchje: s’ jednom 
molitvom opchienom sa sve ono sctojepotrebno spasenju na sfarsi te prijevod (pre¬ 
ma njemačkom prijevodu) Antuna Kanižlića iz 1760. g. Primogući i srce nadvla- 
dajući uzroci s kripostnimi podpomoćma za ljubiti Gospodina Isukrsta Spasitelja 
Našega. u Od francuskih isusovaca tu su još dva suvremenika spomenutih, Jean 


12 M. VANINO, o. c., 102. 

13 Š. DEMO, o. c., 45. Općenito je za ovdje spominjane knjige zanimljivo uporediti statistiku posjedovanja 
u Senjskom kaptolu koju Demo iznosi na str. 45.-46. Inače, godine izdanja pisane za neka djela ne zna¬ 
če uvijek najstarije izdanje, nego samo jedno od poznatih izdanja, katkad ono koje postoji u Biskupskoj 
knjižnici u Senju. Za identifikaciju knjiga također vrijedi pogledati još: Alojz JEMBRIH, “Kajkavska knji- 
ževnojezična baština isusovaca u 17. i 18. stoljeću”, Isusovci u Hrvata (ur. Vladimir Horvat), Zagreb, 1992., 
325.-344.; te kolekcije na internetskim stranicama: Friedrich-Wilhelm Bautz (ur.), Biographisch - Biblio- 
graphisches Kirchenlexicon, (http://www.bautz.de/bbkl/, zadnji pristup 22. IX. 2008.); Isusovačka kolekcija 
u knjižnici Katoličkog sveučilišta u Leuvenu (http://www.jesuitica.be/about/, zadnji pristup 24. IX. 2008.) 
Primjera radi, kad se govori o statistici, može se spomenuti inventar ostavštine kanonika Giacoma Bi- 
santija iz godine 1738. (nalazi se u Istorijskom arhivu u Kotoru: Sudsko-notarski spisi, busta 145, Lo- 
dovico Balbi (1736.-1738.), 457.-462., a na uvidu zahvaljujem kolegici Maji Katušić, koja ga upravo 
obrađuje). Od 63 u njemu spomenute knjige s onima koje su u ovom radu nabrojane zajednički su 
samo Tridentski koncil, 2 izdanja Biblije, Kašićev ritual naveden kao Rituale romanum Illyrica lingua 
iz 1640. g., Bellarminov katekizam Bogato tumačenje ..., Busembaumova Medulla theologiae moralis, 
Reiffenstullova Theologia moralis, Segnerijevi Confessore istruito doppio i II Paroco istruito te Manuale 
confessariorum Martina de Azpilcuete. Zanimljivo je da se u otprilike istom vremenu na relativno neda¬ 
lekom području, kod osobe u istoj funkciji (kanonika), ponavlja samo 10 knjiga, od kojih su prve četiri 
osnovni, dakle za sve obavezni u raznim izdanjima, vjerski priručnici. Teme ostalih knjiga većinom su 
slične ovdje spominjanima, ali autori su različiti. 

14 M. VANINO, Isusovci i hrvatski narod, III., 457. 

Crasset 15 , autor raznih meditacija i vježbi pobožnosti, te Philippe Labbe, koji se 
uz teologiju i crkveno pravo bavio i poviješću i književnošću, a pisao je i crkvenu 
poeziju. Među preporukama nalazi se i spomen isusovca Jeremiasa Drechslera, 
njemačkog asketika i dugogodišnjeg propovjednika na bavarskom dvoru u prvoj 
polovici 17. st., čije knjige uključuju Razmišljanje o vječnosti i Prethodnik vječnosti 
ili glasnik smrti. Čitalo se i djelo talijanskog isusovca Carla Ambrogia Cattanea, 
kojem su postumno u Veneciji 1726. g. izdane Duhovne vježbe sv. Ignacija ( Eser- 
cizi spirituali di S. Ignazio). Vrlo je popularan bio Toma Kempenski, njemački 
kršćanski pisac iz 15. st. čiju je knjigu De imitatione Christi u 4 knjige na hrvatski 
preveo Marko Marulić, pod naslovom Naslidovanje Isukarsta. Postoje prijevodi i 
Atanazija Georgičevića (Jurčevića) iz 1629. i isusovca Bartola Kašića iz 1641. g. 16 
Ostala djela Tome Kempenskog uključuju upute za pripravnike, duhovne raspra¬ 
ve, molitve i himne. U Čolićevim se odredbama za župu Grižane (6, BAS I 50, p. 
110.) spominje njegova knjiga Život svećenika i možda je da to neko od djela koje 
sadrži upute mladim redovnicima (možda je to izbor iz djela, možda čak preve¬ 
den na hrvatski, ali to je samo nagađanje). 

Govoreći o hrvatskim djelima, od domaćih je asketika omiljen bio isusovac Juraj 
Mulih. Djela su mu većinom pisana kajkavskim, ali i čakavskim te štokavskom 
ikavicom. Najviše ima katekizama, od kojih je najvažniji Poszel apostolszki (izdan 
1742). U Čolićevim vizitacijama često se spominje i njegovo djelo Srž kateheze 
( Nucleus Catecheticus), što bi moglo biti samo drukčije ime za taj katekizam. 17 
Poznat je bio i katekizam Škola Kristusseva u kojem se uz kršćanski nauk nalaze i 
naputci roditeljima kako odgajati djecu te pravila za krepostan život. Među moli¬ 
tvenicima nalaze se: Duhovna hrana (drugi svezak tiskan 1718. u Grazu, do petog 
1723., 1727. i 1734. u Zagrebu) 18 , Nebeszka hrana (1748.), manji izvatci iz prva 

15 Možda je to i Jean Croiset. Međutim, vjerojatniji je izbor Crasset jer je on poznatiji, kronološki i 
sadržajem djela više odgovara. Neka su mu djela: Propovjedna metoda (Methode d’oraison). Kršćanska 
razmišljanja za svaki dan došašća (Considerationes chretiennes pour tous les jours de l’avent). Novi oblik 
meditacije prilagođen oblikovanju kršćanske ćudi (Nova forma meditationum ad Christianos mores effor- 
mandos accommodata, 1739.), Kršćanstvo u samoći ili mana u pustinji (La chretienne in solitude ou La 
Manne du desert, Pariz, 1677.). Primjerak njegove knjige Novi oblik meditacije nalazio se u Biskupskoj 
knjižnici u Senju (v. Š. DEMO, o. c., 46., b. 108. - autor piše prezime kao Grasset). 

16 M. VANINO, o. c., 444. Demo za Senjski kaptol iznosi sljedeće podatke: budući da u Biskupskoj knjiž¬ 
nici u Senju nema hrvatskoga prijevoda (postoje latinski iz 1680. i 1750.), a svi posjednici iz personalnih 
vizitacija završili su neku latinsku školu, može se pretpostaviti (ali ne i decidirano ustvrditi) da u Senju 
nisu koristili hrvatski prijevod toga djela (Š. DEMO, o. c., 46, b. 107). Međutim, treba naglasiti da se 
Čolićeve vizitacije o kojima govori ovaj rad odnose ne samo na Senj, nego na cijelu Senjsko-modrušku 
biskupiju, gdje je sigurno bilo, iako ne mnogo, svećenika s lošim znanjem latinskog, koji su mogli posje¬ 
dovati djelo u hrvatskom prijevodu. 

17 Hreljin, 6, BAS I 50, p. 106.; Novi, 6, BAS I 50, p. 121.; Brlog, 8, BAS I 49, p. 25.; Slunj, 9, BAS I 49, 
p. 46. Kad se ne spominje ime autora, možda je (ali manje vjerojatno) to djelo Nucleus Cathecheticus, 
kojemu je autor Nijemac Bernardinus Mercator, a objavljeno je u Kolnu 1663. Popularno je bilo u Ma¬ 
đarskoj, usp. Adam Somorjai OSB - Istvan Zombori (ed.): Holi Bela - Laus librorum (http://mek.oszk. 
hu/01600/01630/0 1630.doc; zadnji pristup 12. XI. 2008.) 

18 W. KESSLER, “Zur Geschichte des Buchdrucks”, 233. 

dva veća Duhovne meruice (prije 1758.) i Nebeszka hranicza (1748.) te Duhovni 
poszel (za svaki dan, 1731.), Drobtinicza molitvena (1751.), Pobosnoszt k szvetomu 
Ferenczu ‘Xaveriu’ (1739.), Pobosnoszt k szvetomu Ferenczu Borgiassu (1744.) i 
Zakon bratinztva szv. Isidora i Maricze (1746.). Napisao je i Bogolyubne pisme za 
lyubav Boxju i Mariansku (1736.) 19 te kontroverzističku knjigu Zrcalo pravedno 
(za omogućavanje Unije s kršćanima grčkog obreda). Treba reći i da je Mulih, kao 
pomoć za misije koje su bile važan oblik obrazovanja naroda, uz mali katekizam 
Pisaniczu duhovnu (1734.) i zasebno (1748.) izdao i tzv. Libarice ili Abecevice, 
priručnike za učenje slova, slogova i općenito čitanje knjiga. 20 Za razmatranje se 
od hrvatskih asketika osim Muliha preporučalo i djelo Put u nebo, koje je sastavio 
isusovac Franjo Sušnik, također putujući propovjednik. On je poznat kao sastav¬ 
ljač četverojezičnoga (latinsko-hrvatsko-njemačko-mađarskog) rječnika, koji je 
završio i izdao Andrija Jambrešić 1742. g. Molitvenik Put u nebo (Zagreb, 1734.) 
poznat je i pod naslovom Putni tovaruš, ciljajući na istoimeno popularno djelo 
Katarine Zrinski. Spominje se i djelo franjevca Franje Glavinića Četiri posljednje 
(stvari) čovjeka (Četiriposzlidnya clovika T. y. od Szmarti, Szuda, Pakla i Kralyev- 
stua nebeskoga ), izdano u Veneciji 1628.; u latinskom izvorniku vizitacija najče¬ 
šće se zove Quattuor novissima ili Novissima hominis). Njegova su još djela Cvit 
Svetih (Venecija, 1628.) i (u Senjskom kaptolu posjedovan) priručnik za ispovijed 
S(z)vitlos(z)t dusse verne (Venecija, 1632.). 

Od kanonista (autora djela o crkvenom pravu) nabrojani su većinom njemački 
autori. Franjevac Johann Georg Reiffenstiill autor je popularne Moralne teologije 
(1692.) koja je objavljena u trideset izdanja, te Općeg kanonskog prava (1700.). 
Isusovac Vitus Pichler bavio se među ostalim papinskom nepogrešivošću i lutera- 
nizmom, a knjige su mu se tijekom 18. st. rabile kao udžbenici. Najpoznatije mu 
je djelo koje se bavi dekretima pape Grgura IX., Kandidat svetog zakonodavstva 
(Candidatus iuris prudentiae sacrae, nazivano i Summa jurisprudentiae sacrae 
universae ). Postoji izdanje iz Ingolstadta iz 1735. g., kojemu u naslovu stoji da je 
Opus novum ... in unum volumen, Ut in pari forma respondeat Praxis Theoriae ... 
Budući da u vizitacijama Colić spominje “Pichlera s kanonskom praksom” 21 , može 
se pretpostaviti da su u prijašnjim izdanjima teorijski i praktični dio bili razdvo¬ 
jeni (ukupno knjiga ima 5 svezaka u augsburškom izdanju iz 1732.). Isusovcima 
je također pripadao Francis Xavier Schmalzgriiber, doktor teologije i kanonskoga 
prava, čije je glavno djelo Opće crkveno pravo (Jus ecclesiasticum universum), prvi 
put objavljeno u Ingolstadtu 1717. g., doživjelo mnoga izdanja i sažetke. Ludwig 
Engel, njemački doktor civilnog i kanonskoga prava, među ostalim sastavio je 
posebno jasan, sažet i temeljit Zbornik općeg kanonskog prava (Collegium universi 
juriš canonici, Salzburg, 1671.-1674.). 

19 M. VANINO (o. c., 150.-1.) smatra da je vjerojatniji autor te knjižice Antun Kanižlić. 

20 Usp. Ivan FUČEK, Juraj Mulih, život i djelo, Zagreb, 1994.: passim-, Predrag BELIĆ, “Isusovci kontro- 
verzisti u Hrvata 18. stoljeća”, Isusovci u Hrvata (ur. Vladimir Horvat), Zagreb, 1992., 161. 

21 V. gore, Lešće, 6, BAS I 49, p. 57. 

Među moralistima (pisci knjiga o moralu i moralnoj teologiji) najviše se javlja 22 
Reiffenstiill s već spomenutom Moralnom teologijom. Napomena “novo” (“Reif- 
fenstiilla sa starim i novim”) u Čolićevim odredbama 23 možda se odnosi na jed¬ 
no kasnije izdanje toga djela koje je objavio njegov subrat franjevac Massaeus 
Kresslinger (Modena, 1740.; Miinchen, 1742.), iako u njemu nije bilo promjena 
doktrine 24 . Drugi je najzastupljeniji moralist njemački isusovac Hermann Bu- 
sembaum. Njegovo glavno djelo Srž moralne teologije (Medulla theologiae mora- 
lis, izdano 1645. ili 1650.) ukratko i jasno sažima duboku i široku teološku nauku. 
Pisac je doživio čak četrdeseto izdanje te knjige koja se tiskala u svim središtima 
katoličkog svijeta i rabila kao udžbenik dvije stotine godina. Često se spominju 
i francuski isusovac Claude de Lacroix (ili de la Croix), kojem je djelo Moralna 
teologija (Theologia moralis, nastala u Kolnu 1714.), donijelo titulu jednog od naj¬ 
boljih moralista osamnaestog stoljeća. Jednako je često preporučivan njemački 
isusovac Paul Laymann, koji je kao pisac trideset i tri djela bio jedan od najvećih 
moralista, kanonista i autoriteta na području filozofije i prava u 17. st. Najvažnije 
mu je djelo Moralna teologija u pet knjiga (Theologia Moralis in quinque libros 
partita, Miinchen, 1625.), kojem je godinu dana kasnije dodao još jednu knji¬ 
gu i koja se naširoko rabila kao udžbenik. Još jedan Priručnik o moralnoj teo¬ 
logiji (u Čolićevim vizitacijama ukratko nazivan Compendium-, izdan u Veneciji 
1634.) potječe od talijanskog moralnoga teologa, Martina Bonacine. Pripadnik 
Reda Male Braće, Nijemac latiniziranog imena Patritius Sporer također se nabra¬ 
ja među moralistima zahvaljujući svom djelu Moralna, dekaloška i sakramentalna 
teologija (Theologia moralis, decalogalis et sacramentalis ), izdanom u 3 dijela u 
Salzburgu 1681. U Čolićevim se kanonskim vizitacijama spominje samo jednom, 
ali u personalnoj vizitaciji Senjskog kaptola uvjerljivo je najposjedovaniji 25 tro¬ 
girski biskup i splitski nadbiskup Ivan Antun Kadčić sa svojim djelom Theologia 
moralis alias Bogoslovje diloredno olti rukovod slovinski na poznanje svetoga reda 
upravljen (Bologna, 1729.), osobito čestim kod svećenika glagoljaša. 

Katehisti (autori knjiga o kršćanskom nauku) najvažniji su za svećenike zadužene 
za pouku naroda, pogotovo jer je Tridentski koncil proglasio naviještanje Božje 
riječi najvažnijom zadaćom duhovnih pastira te ih obavezao na poučavanje djece 
katekizmu. 26 Stoga nije čudo da i njih Čolić pažljivo i redovito preporučuje svojim 
župnicima. Popis imena koja se u vizitacijama javljaju počinje belgijskim domi¬ 
nikancem Nicolasom Turlotom, čije je djelo Blago kršćanskog nauka (Thesaurus 
doctrinae christianae ), vjerojatno prvi put izdano u Bruxellesu 1668. g. na fran- 

22 A i najviše je posjedovan u Senjskom kaptolu, v. Š. DEMO, o. c., 45. 

23 V. gore, Lešće, 6, BAS 149, p. 57. 

24 A. VAN HOVE, “Johann Georg Reiffenstuel”, The Catholic Encyclopedia\ New Advent (http://www. 
newadvent.org/cathen/12724c.htm., zadnji pristup 29. IX. 2008.) 

25 Posjeduje ga više od 20 među 45 izjašnjenih svećenika, v. Š. DEMO, o. c., 45. i 75.-237. 

26 R. BIRELEY, o. c„ 100. 

cuskom ( Le Vray Thresor de la Doctrine Chrestienne descouvert), po Europi bilo 
poznato u latinskom, talijanskom i njemačkom prijevodu. To je djelo rabio Mulih 
u sastavljanju svog (pod asketicima spomenutog) katekizma, a koristio je i ta¬ 
kođer preporučivano djelo Praxis catechetica njemačkog isusovca Matthiasa He- 
imbacha (katkad Haimbach), izdano u Kolnu 1707. i vjerojatno pripremljeno za 
pojedine nedjelje i blagdane u godini. Od stranih se autora još spominju njemački 
autor propovjedničke literature Joseph Ignatz Claus i njegovo poznato djelo Ka¬ 
tehetsko-propovjednički pabirci (Spicilegium Catechetico-concionatorium), izdano 
1741. g. u Veneciji. Talijane zastupa isusovac Antonio Ardia djelom Katehetska 
trublja (Tuba Catechetica u 3 dijela, Venecija, 1724.), a napisao je i Korizmenu 
trublju (Tromba Quaresimale, Napulj, 1704.), knjigu propovijedi za korizmeno 
vrijeme. Često se spominje Vrt pastira (Hortus pastorum, 1626.) belgijskoga be¬ 
nediktinca Jacoba Marchanta, u kojem objašnjava osnove katoličke vjere. Lako je 
moguće da “propovjednik Stephanus”, kojeg spominje Mihovil Božičević, kape¬ 
lan u Oštarijama 27 , označava kapucina Štefana Zagrepca (krsnim imenom Matija 
Marković), čiji je prvi svezak (od ukupno pet) zbirke propovijedi Hrana duhovna 
(.Pabulum spirituale ovium Christianarum) 1715. g. u Zagrebu tiskao Jakob Vjen- 
ceslav Heywel. To je djelo bilo vrlo popularno u Zagrebačkoj nadbiskupiji. Manje 
je vjerojatno da se to odnosi na dominikanca Alberta Steffana, koji je u Augsbur- 
gu 1720. g. objavio Zvuk trube (Tubae sonitus extraordinarius proclamans laudes 
variorum sanctorum) , 28 

Iako nisu izričito spomenuti u odredbama vizitacija, u Hrvatskoj je postojalo i 
dosta prevedenih katekizama . Među njima najrabljeniji je (posjeduju ga svećenici 
Senjskoga kaptola) takozvani (I)spravnik za erei ispovidnici. To je djelo u kojem je 
zadarski svećenik Šime Budinić s latinskog na čakavski hrvatski preveo poznati 
priručnik za sakramente Juana Alfonsa Polanca Breve directorium ad confessarii 
ac confitentis munus recte obeundum, izdan 1582. g. Priredio gaje i na glagoljici 
izdao i franjevac Rafael Levaković 1635. g. 29 Budinić je također preveo i možda 
najpoznatiji svjetski katekizam, Summa doctrinae christianae (u tri verzije: major 
- 1555., minor - 1558., i minimus - 1556.) Sv. Petra Kanizija, koji je tiskan u Rimu 
1583. g. latinicom i ćirilicom. Taj je Kanizijev katekizam vjerojatno nadahnuo i 
splitskoga svećenika Aleksandra Komulovića koji je 1579. g. pripravio prvi ori¬ 
ginalni katekizam na hrvatskom jeziku, Nauch charstianschi za slovignschi narod 

27 BAS I 46, p. 5. 

28 Za Štefana Zagrepca v. W. KESSLER, o. c., 232. i Željko VEGH, “Zapisnici kanonskih vizitacija Zagre¬ 
bačke nadbiskupije kao izvor podataka za povijest hrvatske tiskane knjige”, Libellarium, I„ 1„ 2008., 16. 
i 20.-22. Treća je mogućnost, daleko najmanje vjerojatna, da se tu misli na francuskoga pisca propovjedi 
Stephena Burbonskog (de Bourbon, +1261.), koji se dosta suprotstavljao praznovjerju, a izbor iz njego¬ 
vih djela kasnije je kompiliran u Ćudoredno zrcalo (Speculum morale). U Čolićevim se vizitacijama često 
spominju razna djela koja u naslovu nose riječ zrcalo , ali nikad od toliko davnih autora. 

29 Tonči TRSTENJAK, “Hrvatski katekizmi isusovačkih autora”, Isusovci u Hrvata (ur. Vladimir Hor- 
vat), Zagreb, 1992., 170.-171.; Š. DEMO, o. c„ 405. 

(tiskan u Rimu 1582. g.). On, za razliku od Kanizijeva, nije pisan u obliku pitanja 
i odgovora, nego kao rasprava, ali težnju k razumljivosti pokazuju kratka pregled- 
na poglavlja i rečenice. 30 Poznati autor katekizama bio je i Sv. Robert Bellarmino, 
a njegovo je djelo imalo dvije verzije: Kratki kršćanski nauk (Dottrina cristiana 
breve, 1597.) i Bogato tumačenje kršćanskog nauka (Dichiarazionepiii copiosa de¬ 
lta dottrina cristiana, 1598.) 31 . Oni su bili dostupni u prijevodima Rafaela Levako- 
vića ( Nauk karstjanski kratak da se može lasno na pamet naučiti, 1628., 1629. na 
glagoljici i ćirilici) i osobito Ivana Tomka Mrnavića ( Nauk karstjanski ..., 1637.; 
Istumacenge obilnie Nauka karstpanskoga ..., Rim, 1627.). Aleksandar Komulović 
je 1603. g. u Rimu također objavio prijevod malog Bellarminova katekizma (Na- 
uch charstyanschi chratach), koji je objavljivan u mnogo izdanja i preradbi sve do 
19. st. 32 Bartol Kašić objavio je u Rimu svoj prijevod malog Bellarmina 1617. g. 
(.Zarcalo nauka karstianskoga ), a Jakov Mikalja svoj 1653. g. Bosanski franjevac 
Matija Divković autor je dvaju katekizama (i evanđelistara Besjede svarhu evan¬ 
đelja nedjeljnijeh ): Veliki nauk karstianski (Venecija, 1611.) oslanja se na kateki¬ 
zam španjolskog isusovca Jacoba (Diega) Ledesme, a Mali nauk karstianski (Ve¬ 
necija, 1616., 12 izdanja) kombinacija je Ledesmina i Bellarminova katekizma. 33 
Neki oblik Bellarminova Nauka posjeduje barem 6 svećenika Senjskoga kaptola 
1751./52. g. 34 Bellarminov je način pisanja katekizma bio popularniji u izdanjima 
južne Hrvatske, u Dubrovniku, dok su slavonski isusovci njegovali kanizijevsku 
tradiciju. Riječani, zaduženi za misije po Senjsko-modruškoj biskupiji, bili su po 
ustroju i po kanizijevskoj tradiciji bliži požeškim isusovcima. 35 
U ovom popisu najviše zapanjuje količina, internacionalnost i modernost izabra¬ 
nih autora. Treba se, naime, sjetiti da je Senjsko-modruška i Krbavska biskupija 
poslovično siromašno i relativno slabo naseljeno područje (dio biskupije tada se 
tek nedavno oslobodio od Turaka). Župnici se često žale da im prihodi nisu do¬ 
voljni za preživljavanje te da su zemlja i narod koji se brine o njima čista sirotinja. 
Jedan je od takvih primjera izvješće Ivana Dominika Vukasovića, župnika Smi- 
ljana iz 1753. g. 


30 p TRSTENJAK, o. c„ 170.-171.; Mijo KORADE, “Prijedlozi vizitatora Aleksandra Komulovića (1548.- 
1608.) za borbu protiv Osmanlija”, Gazophylacium, XIII., 1.-2., 2008., 121. 

31 Latinska verzija toga katekizma postoji u izdanju iz 1718. g., koje je pod nazivom Christianae doctri- 
nae copiosa explicatio preveo Ioannes Fridericus Matenesius (W. KESSLER, o. c., 232). 

32 T. TRSTENJAK, o. c., 172.; M. KORADE (o. c., 124.) navodi daje Levaković zapravo objavio Komulo- 
vićev prijevod malog Bellarmina. 

33 Zanimljivo je također da je Bellarmino bio jedan od recenzenata te suradnik u sastavljanju isusovač¬ 
kog aprograma školovanja Ratio studiorum. M. VANINO, “Geneza naučne osnove Ratio studiorum”. 
Vrela i prinosi, 9., 119.; T. TRSTENJAK, o. c., 172-3. 

34 Š. DEMO, o. c„ 46., 75.-237. 

35 Mijo KORADE: “Misijski katekizmi u južnoj Hrvatskoj u 18. st.”, Kateheza, 20., 1998.; citat prema: Fra¬ 
njo Emanuel HOŠKO, “ Knižica duhovna (Trnava, 1768.) riječkih isusovaca”, Riječki filološki dani: zbornik 
radova s Međunarodnog znanstvenog skupa Riječki filološki dani, održanog u Rijeci od 16. do 18. studenog 
2006. (ur. Ines Srdoč-Konestra i Silvana Vranić), Rijeka, 2008., 341., b. 9. Također v. ISTO, 341., b. 10. 

• “Župni prihodi iz zemljišta, tj. oranica, tj. sjenokoša, livada, travnjaka i dr¬ 
veća, nisu nikakvi. Naime, kao prvo, imam dosta malo zemljišta, a ona koja 
imam tako su loša da se ondje ne može obrađivati nikakvo drveće. Naime, iz 
tog zemljišta svake šeste ili sedme godine, uz trošak i trud veći od prihoda, 
dobijem nekakav plod. A na sjenokošama, kad se zbroji što se treba zbrojiti, 
koseći i prodajući sijeno jedva ne potrošim više nego što odatle dobijem. 
Stoga oko svega toga ne bih nikad ulagao nimalo truda da u čitavom ovom 
kraju na neki način mogu kupiti ono što je potrebno da se prehrane konji. ... 
Imao sam tri košnice pčela, od kojih su mi dvije ukradene i tako mi je zala¬ 
ganje za njih bilo mnogo više na smetnju, nego na korist.... [Od svih dužnih 
prihoda], zbog bijednog siromaštva, a jednako i zbog zlobe nekih župljana, 
jedva primim niti čitavu polovinu. ... Nemam nikakvih vlastitih mlinova, a 
niti pašnjaka, koji bi mi što donosili, nikakvih; dapače, da su ovi najgore kva¬ 
litete, svjedoče moja tri konja koji su pasući unutar dvadeset dana krepali.” 36 
Kao suprotnost tom siromaštvu zanimljivo je na popisu vidjeti toliko stranih i 
novih autora, a ta se množina još povećava kad se pridodaju dosad nenabrojani 
autori i djela koje spominju svećenici Senjskoga kaptola u personalnim vizitacija- 
ma biskupa Čolića 1751./52. 37 Tu se još kao posjedovani pojavljuju: 

Franjevac Ivan Ančić s knjigom Porta caeli et vita aeterna (Vrata nebeska i život 
vični, Ancona, 1678.), prvi Bosanac koji je djela na narodnom jeziku pisao latini¬ 
com, a ne bosančicom. 

Isusovac Juraj Habdelić, kome u moralno-didaktička djela pripadaju Zerczalo 
Mariansko (Graz, 1662.) i Prvi otca našega Adama greh (1674.), a nije isključeno 
i da su svećenici iz bogatijih obitelji imali njegov Dictionar ili reći slovenske iz 
godine 1670. 

Portugalski isusovac Sebastiao de Abreu, s djelom Pouka župnika tj. Zrcalo župni¬ 
ka (Institutio parochi seu Speculum parochorum ; u Biskupskoj knjižnici u Senju 
postoji izdanje iz 1734. g.) 

Njemački kartuzijanac Laurentius Surius zastupljen djelom poznatim kao Životi 
svetaca = O provjerenim povijestima svetaca (De probatis Sanctorum historiis ab 
Al. Lipomano olim conscriptis nuncprimum a Laur. Surio emendatis et auctis), u 6 
svezaka, izdavanim u Kolnu 1570.-77. 

Dominikanac i firentinski nadbiskup Sv. Antonin Pierozzi, koji se vjerojatno spo¬ 
minje zbog skraćenog Zbornika moralne teologije (Summa theologica moralis, Ve¬ 
necija, 1477.), ali pisao je i propovjednu literaturu, npr. De arte et vero modo pra- 
edicandi, i povijest te u Senju popularno Zrcalo misničko (Specchio di conscienza, 
dogmatska i moralna nauka s primjerima iz Sv. Pisma). Za sva su djela postojale 
razne verzije i prijevodi. 

36 Cijelo izvješće v. u prilogu br. 2. 

37 V. također Š. DEMO, o. c„ 75.-237.; 393.-408. (KAS II 39; BAS I 47). 

Nizozemski isusovac Martin Becan, kontroverzist, čiji Priručnik (Manuale con- 
troversiarum, izdan u Mainzu 1623.) postoji u Biskupskoj knjižnici u Senju u pri¬ 
mjerku iz 1727. g. 

Francuski isusovac i biskup Meauxa Jacques - Benigne Bossuet bio je poznat po 
svojim propovjedima: Propovijedi uz Evanđelja (Evangelia explicata ) te djelima o 
povijesti svijeta i protestantske crkve. 

Talijanski isusovac Tomaso Tamburini pisao je mnoge priručnike o crkvenom 
životu: Metoda valjane ispovijedi (Methodus expeditce confessionis, u 5 dijelova, 
Rim, 1647.), O pričesti ( De communione, Palermo, 1649.), Tumačenje Deset zapo¬ 
vijedi ( Explicatio decalogi, Venecija, 1654.), O misnom slavlju (De sacrificio missce, 
Antvverpen, 1656.). 

Talijan je podrijetlom i njemački barnabit Tomaso Francesco Rotario, koji je na¬ 
pisao Priručnik opče moralne teologije (Apparatus universae theologiae moralis, u 

3 dijela, Venecija, 1702.) i Pravilnik moralne teologije (Theologiae moralis regula- 
rium, 3 sveska, Venecija 1724.). 

Navarrova Summa 3S vjerojatno označava zbirku djela pisca poznatog pod ime¬ 
nom Doctor Navarrus (Martin de Azpilicueta y Jaureguizar), u koju bi mogli biti 
uključeni Priručnik za ispovjednike (Enchiridion sive Manuale confessariorium et 
poenitentium, omnium pene dubiorum resolutionem complectens, quae commu- 
niter in sacris confessionibus occurrere solent, Coimbra, 1553.) te njegovi dodatci 
(.Additiones iz 1569.). 

Kandidat retorike (Candidatus rhetoricae, postoji izdanje iz 1711.) pedagoško je 
djelo koje se spominje u posjedu jednog svećenika, a autor mu je francuski isu¬ 
sovac Joseph de Jouvancy, koji je krajem 17. st. pisao mnoge knjige za upotrebu u 
nastavi, prijevode na latinski te sastavljao školska izdanja latinskih autora. 

Među posjedovanim autorima spominje se i dubrovački isusovac Bernard Zuzo- 
rić (lat. Zuzerri), osobito zanimljiv jer je djelovao kao pučki misionar, a dospio je 
i do Like u doba kad je Nikola Pohmajević bio senjski biskup. U misionarske je 
svrhe napisao katekizam Nauk krstianski potriban svakom krstjaninu (1730.) koji 
je dao tiskati senjski biskup Benzoni. Također je napisao djelo Besjedde (ili Hvale) 
duhovne, koje sadrži misijske pjesme i propovijedi održane pred Bratovštinom 
Dobre smrti u Dubrovniku, a tiskano je u Veneciji 1752. g. zajedno s Naukom. 

Od moralista još se spominju njemački isusovci s prijelaza iz 17. u 18. stoljeće: 
Franz Hertzig i njegova djela Priručnik za župnika (Manuale parochi) i Priruč¬ 
nik za ispovjednika (Manuale confessarii ); i Tobias Lohner, veliki propovjednik i 
autor djela s područja asketicizma i moralne teologije Propovjednička biblioteka 
s uputama (Instructissima bibliotheca manualis concionatoria, Dillingen,1681., u 

4 sveska) te radova s praktičnim uputama: Praktične upute za pastire (Instructio 


38 BAS 147; Š. DEMO, o. c., 207. 

Pripadnost navedenih autora pojedinim 
crkvenim redovima 



0isusovci 57% □ franjevci 12% □ ostali 31% 


Vrijeme stvaranja navedenih autora 



0 15.st. 4% □ 16.st. 16% 

0 17.st. 53% □ 18.st. 27% 


Žanr navedenih djela 

□ Asketici 24% 

□ Kanonisti 8% 

□ Moralisti 23% 

0 Katehisti 29% 

□ Ostalo (Biblija, obrednik, evanđelistar) 16% 



Pripadnost navedenih autora pojedinim 
crkvenim redovima 



0isusovci 57% □ franjevci 12% □ ostali 31% 


practica pastorum). Praktične upute za ispovjednike (Instructio practica de confe- 
ssionibus). 

Jean Chappuis francuski je pravnik koji je 1503. g. u Parizu pod naslovom Corpus 
iuris canonici izdao Gracijanov dekret, tri službene i dvije privatne zbirke dekreta. 
To je djelo, zajedno s odlukama Tridentskoga koncila, ostalo temeljni zakon Rim¬ 
ske katoličke crkve sve do 1917. g. 

Život sv. Izidora, koji su također posjedovali svećenici Senjskoga kaptola možda 
označava priručnik oca Muliha, koji je pod naslovom Zakon bratinstva izdao u 

Zagrebu 1740. g. za bratovštinu Sv. Izidora Težaka, a sadržavao je kratak život Sv. 
Izidora i žene mu Marije. 39 

Velika većina nabrojanih autora djelovala je u 17. stoljeću ili početkom 18. st. i 
pripadala je isusovačkom redu. 40 Ta nam činjenica potvrđuje znamenitu isuso¬ 
vačku naobraženost kojom se ističu jer je njihov prvotni cilj pri osnivanju bilo 
upravo obrazovanje i duhovna obnova običnoga puka. Ta je djelatnost ujedno 
bila i oblik borbe protiv reformacije. Kad se govori o djelima na hrvatskom, treba 
spomenuti Čolićeva prethodnika, senjskog biskupa Ivana Antuna de Benzonija, 
koji je iz Rima sa sobom donio mnogo (hrvatskih, ali i stranih) knjiga te ih po- 
razdijelio svećenicima. 41 Vrlo je vjerojatno da su neke knjige za koje svećenici 
izjavljuju da ih posjeduju upravo njegovo nasljedstvo jer su se te knjige nakon 
smrti vlasnika ili nasljeđivale unutar rodbine ili vraćale Crkvi. 42 Benzoni je najsu¬ 
stavnije popravljao stanje Senjske i Modruške biskupije: trudio se oko intelektu¬ 
alnog i moralnog pridizanja klera, budio pravi vjerski duh i život u puku te želio 
provoditi duhovno jedinstvo svih vjernika oba obreda u dijecezi. S njim je uglav¬ 
nom završena era glagoljaškoga svećenstva (i dalje postoje svećenici glagoljaši, ali 
s višim stupnjem naobrazbe te se više služe latinskim). 43 Upravo se na njegov rad 
nadovezuju nastojanja biskupa Čolića. 

Podatci o posjedovanju i poznavanju knjiga upečatljiva su osobina personalnih 
vizitacija koje je obavljao biskup Čolić. Za čitanje on svojim svećenicima većinom 
propisuje novije knjige, i to jednako i domaće i strane, čime ih stavlja u kontekst 
zbivanja u Katoličkoj crkvi toga doba po čitavoj Europi. Također, po tome vidimo 
da se od svećenika može očekivati i znanje drugih europskih jezika osim latin¬ 
skog (to su obično talijanski i njemački). 44 Iako se može pretpostaviti da većina 
svećenika čita latinske verzije navedenih djela, nije isključeno da su svećenici koji 
potječu iz senjskih plemićkih obitelji (npr. Aichelburg, Lowensberg i dr.) znali 

39 V. gore među Mulihovim djelima te M. VANINO, Isusovci i hrvatski narod, III., 462.-3. Općenito se za 
isusovačke knjige treba pogledati Vaninov rad, osobito treći svezak navedenog djela, 383.-516. Budući 
da su mnoge knjige nosile slične nazive, a svećenici koji govore u vizitacijama često daju neprecizne 
podatke, teško je bez imena autora ili kroz krivu grafiju pogađati na koje se djelo točno misli. 

40 Budući da su za većinu autora navedena samo imena, a ne točno određen broj i naslov(i) djela, a i bu¬ 
dući da su to često prijevodi ili prerade djela te bi se mogla brojati oba autora, tablice su dane samo ilu¬ 
strativno. Također, nije bilo smisla navoditi podatke o jeziku pojedinih djela jer velika većina autora piše 
latinski neovisno o svom materinjem jeziku, a i nije uvijek poznato jesu li svećenici Senjske biskupije 
čitali izvornik ili jedan od prijevoda na razne europske jezike. Internacionalnost je ilustrirana tablicom 
o etničkoj pripadnosti autora. 

41 Manoilo SLADOVIĆ, Povesti biskupijah senjske i modruške ili krbavske, Trst, 1856., 119.-120. 

42 Š. DEMO, o. c.,45. 

43 J. BURIĆ, o. c„ 2. 

44 Prema jeziku odredbi može se zaključiti koji su župnici imali problema s poznavanjem stranih jezika. 
Naime, samo je nekoliko odredbi u korpusu pisano hrvatskim jezikom umjesto latinskog (osim, narav¬ 
no, onih koje su namijenjene narodu). Uz onih 6 iz 1751./2. g. navedenih u uvodu, tu su još iz 1754. g. 
Kuterevo i Karlobag. Od izvješća iz 1753./54. g., za koja su postojali standardni obrasci pitanja, samo je 
izvješće iz Belgrada od župnika Stjepana Livaka na hrvatskom. Od odredbi iz 1754. g. još su na hrvat¬ 
skom one za Bunić i Korenicu, te možda za Čanak (nedostaje zaglavlje). 

čitati i njemački i talijanski. Općenito govoreći, bogatije obitelji (plemići) imaju 
više knjiga i, očekivano, više stranih knjiga. 

3. Odnos prema knjigama 

I na kraju, sine moj, znaj daje neizmjerno mnogo truda potrebno da se napiše knji¬ 
ga i da mnogo učenje umara tijelo. (Prop 12, 12) 

Kao što je dobro poznato, potpuno se razlikuje posjedovanje knjige i uporaba 
knjige. Zato je zanimljivo nadodati i par primjera odnosa prema knjigama, kako 
su se izjašnjavali svećenici u Senjskom kaptolu. Među njima postoje trojica koji 
iskreno izjavljuju: 

• “Nemam nijednu knjigu.” (Petar Radočaj; Martin Tintor; Juraj Jurinić, BAS I 
47; Š. DEMO, Kanonske vizitacije, 193., 221., 225). 

Biskup Čolić propisuje i obavezne sastanke, tzv. konferencije, na kojima se ra¬ 
spravlja o raznim moralnim slučajevima (kao oblik poučavanja moralne teologi¬ 
je 45 ) barem jednom tjedno, i to prema primjerima iz teoloških knjiga koje prepo¬ 
ručuje (npr.): 

• “Velepoštovani župnik tako će raspravljati o moralnim slučajevima prema 
redu Reiffenstiilla ili Busembauma ili Laymanna, da se nikad nijednog tjed¬ 
na ne zanemari da to bude izvršeno barem jednom ih dvaput.” (Lukovdol, 8, 
BAS I 49, p. 54.). 

Lako je zamisliti da je takva rasprava mogla biti problem onima koji nemaju pro¬ 
pisane knjige. Dapače, biskup čak propisuje i kaznu (gubitak beneficija) 46 za one 
koji se ne spremaju za te rasprave (drukčije rečeno, sjediti šutke u zadnjoj klupi 
nije se moglo). S druge strane, postoje i oni koji se unatoč oskudici ipak trude 
napredovati: 

• “Nemam Tridentski sabor. Bibliju, Rimski obrednik, niti Rimski Katekizam. 
... Imam moralista Busembauma, Hertziga, Lohnera, Segnerijeve Upute za 
svećenika, asketa Tomu Kempisa, Chappuisa, Nepveua itd. ... Kad stignem, 
čitam Lohnera i bavim se pisanjem.” (Juraj Devčić, BAS I 47; Š. DEMO, Ka¬ 
nonske vizitacije, 235., 237.). 

kao i oni koji to odrađuju kao nužnu obavezu: 

• “Nemam Rimski obrednik, Tridentski sabor. Rimski Katekizam niti Bibliju. 
Imam Busembauma, Upute za ispovjednike, asketu Tomu Kempisa ... Bavim 
se uvezivanjem knjiga, a povremeno ih i čitam.” (Juraj Korać, BAS I 47; Isto, 
223, istaknula M. M.). 


45 Takve je mjesečne sastanke, na kojima bi se na raspravu sastali svećenici iz pet do deset župa, još u 17. 
stoljeću poticao Sv. Vinko Paulski, kao oblik neprekinutog obrazovanja. Njihov je raspored bio poznat 
godinu dana unaprijed da bi se sudionici mogli pripremiti (v. R. BIRELEY, o. c., 142.). 

46 V. gore odredbu za Grižane (6, BAS I 50, p. 110.). 





144 


Maja Matasović, Vjerske knjige među svećenicima Senjsko-modruške biskupije... 


4. Zaključak 

Ideja ovog rada bila je protumačiti i dodatnim informacijama dopuniti podatke 
koji se skrivaju u bogatoj građi kanonskih vizitacija. Najviše je posla bilo na iden¬ 
tificiranju u izvorniku vrlo sumarno spomenutih autora i djela koje senjski biskup 
preporučuje svojim svećenicima, ili koje svećenici te biskupije posjeduju. Tako¬ 
đer se ovdje pokazuje koliko je u Senjsko-modruškoj biskupiji djelovanje upravo 
jednog čovjeka, biskupa Jurja Vuka Čolića 47 , moglo pridonijeti prosvjećenju i na¬ 
pretku jednog od najsiromašnijih i najopustošenijih krajeva Hrvatske. Preporu- 
čivanjem suvremenih, stranih i popularnih knjiga Colić pokazuje da ljudski duh 
ne poznaje granice zemalja i materijalna ograničenja. Duhovna obnova, koja je 
nakon Tridentskoga koncila počela u Europi, u 18. stoljeću dopire i do napaćenih 
hrvatskih krajeva. Svećenici koji se žale da katkad nemaju dovoljno ni za jelo, ipak 
uspijevaju čitati stranu literaturu, moderna djela, popularna i u ostatku Europe, 
uključujući se tako u opća strujanja koja kroz obrazovanje vode izlasku iz mraka 
krivovjerja (reformacija) i praznovjerja te učvršćivanju u vjeri. Stoga je važno 
pokazati i broj knjiga hrvatskih autora, koji pokazuju da se nisu samo prevodile 
tuđe ideje, već da se stvaralo i vlastito bogatstvo. 


47 Takvi se primjeri djelovanja jednog čovjeka koje ostavlja (u pozitivnom smislu) trajne i duboke po¬ 
sljedice na kulturi čitavog naroda može naći više u raznim mjestima i raznim vremenima (biskupi Juraj 
Branjug, Franjo Thauszy i Maksimilijan Vrhovac u Zagrebu, Ivan Antun Benzoni, Čolićev prethodnik, 
u Senju, Vicko Zmajević u Zadru, Stjepan Cosmi u Splitu i si.). Usp. F. E. HOŠKO i S. KOVAČIĆ, o. c., 
passim. 

PRILOZI 

Neobjavljeni tekstovi rabljeni, ali necitirani u radu 

1. Knjige u kanonskim vizitacijama biskupa Čolića 

• Neka se sjeti i svakidašnjeg kratkog razmatranja bilo prema Mani oca Segne- 
rija, bilo prema ocu Craissetu 48 , bilo Cattaneu, bilo prema knjizi duhovnih 
vježbi, ili barem [prema knjizi] Posljednjih [stvari čovjeka] 49 , kako bi ubuduće 
bio ustrajan u svojoj dužnosti i u brizi za ovaj narod, kao i za spas svoje duše, 
na veću zaslugu i plaću kod BOGA i ljudi. (Sv. Juraj, 8, BAS I 49, p. 32.) 

• Obojica će uz dnevno razmatranje od barem sedam minuta, ili iz p. Crasseta, 
ili Nepveua, ili Mane p. Segnerija, ili Tome Kempenskog, ili Cattanea, ili dru¬ 
gih asketika, ili o posljednjim stvarima čovjeka itd. svoju ispovijed obaviti 
kod stalnog ispovjednika jedanput u tjednu, s konferencijom o moralnim 
slučajevima. (Ogulin, 17, BAS I 49, p. 56.) 

• Od knjiga imam Bonacinin Kompendij, Busembauma i propovjednika Step- 
hana, živote svetaca i Senneya 50 . (Mihovil Božičević, kapelan u Oštarijama, 
BAS I 46, p. 5.) 

• Svake nedjelje i blagdana, osim molitvi i ostalog propisanog osmom odlu¬ 
kom prijašnje vizitacije, objašnjavat će [župnik] jednom po članak vjere iz 
Vjerovanja, drugi put, kad je to završeno, po neki propis Dekaloga ili Crkve, 
prema Turlotu, ili Srži kateheze, ili Vrtu pastira, obavivši Anđeosko pozdrav- 
ljenje na zvuk zvona, nakon mise, koju treba ustanoviti prema željama naro¬ 
da. (Brlog, 8, BAS I 49, p. 25.) 

• Neka si velepoštovani župnik i kanonici nabave potrebne knjige, ako ne 
mogu Bibliju tj. Sveto pismo, barem naše pravilo iz Tridentskog koncila. Rim¬ 
ski katekizam, ili neki drugi komentar od katehista Turlota, Ardije, Vrta pa¬ 
stira Marchanta, Srži kateheze od oca Muliha, itd. Od moralista Laymanna, 
ili Reiffenstiilla, Sporera, Busembauma, Lacroixa, i nekog asketika, kao Mane 
p. Segnerija, p. Lape-a 51 , Crasseta, Cataneovih Vježbi, kojima neka se služe za 
svakodnevna kratka razmatranja, i pobožno zavjetovanje na zaštitu dobrih 
običaja i na ponašanje dostojno svećenika. (Hreljin, 6, BAS I 50, p. 106.) 

• Nedostaju mi Rimski katekizam, Tridentski, Biblije. Imam Lacroixa i Busem¬ 
bauma, p. Muliha. (Ivan Krstitelj Randić, bakarski kanonik, BAS I 50, p. 90.) 


48 Vjerojatno je to Jean Crasset (v. prethodno u radu) te će grafija nadalje slijediti tu varijantu. 

49 To je djelo Četiri posljednja čovika Franje Glavinića (v. prethodno u radu). 

50 Moglo bi se misliti na franjevca Bernarda Sanniga koji se u 17. st. bavio filozofijom, teologijom i ka¬ 
nonskim pravom, a putovao je i po Hrvatskoj. Vjerojatno je to ipak samo jedan oblik pisanja imena oca 
Segnerija. 

51 Vjerojatno je to Phillipe Labbe (v. prethodno u radu). 

• Sad sam zaposlen brigom o dvije crkve u Dragi, sv. Antuna i sv. Kristofo- 
ra, te o dušama, poučavanjem dječaka, spremaju li se nedjeljama, nadalje 
objašnjavam Evanđelje iz knjige: Župnik od oltara. (Antun Pauletić, bakarski 
kanonik, BAS I 50, p. 92.) 

• Svatko neka se savjetuje iz ovih knjiga, ako ne iz Svetog pisma, čiji bar jedan 
primjerak s tumačem Tirinom ne bi bio na odmet kad bi časni kaptol naba¬ 
vio: iz Tridentskog koncila. Rimskog katekizma, nekog znamenitog moralista 
kao Laymanna, Reiffenstiilla, Lacroixa, Busembauma, od katehetičkih pro¬ 
povjednika: Poučenog kršćanina p. Segnerija, Clausa, Turlota, Srži kateheze. 
Vrta pastira, oca Ardije, od asketika iz knjižice Mana p. Segnerija, Catanea, 
Crasseta, Drechsela, Tome Kempenskog, ili nekog drugog na upotrebu u sva¬ 
kodnevnom razmatranju. (Novi, 6, BAS I 50, p. 121.) 

• Kako bi se [župnik], prema propisu pripravljen na dobitak duša, brinuo oko 
onoga što smo propisali, neka svaki mjesec barem jednom pristupi najbližem 
svećeniku da bi obavio sakramentalnu ispovijed, i onda neka ponovi redom 
iz Busembauma jedan do dva moralna slučaja. Neka raspravlja o onima koji 
mu u brizi za duše padnu na pamet kao dosta teški. Razmatrat će svaki dan 
barem sedam minuta o posljednjim stvarima čovjeka, ili Muci Gospodino¬ 
voj, ili drugim naizmjeničnim i evanđeoskim istinama, ili će barem čitanjem 
knjige nekog asketika o toj građi nadomjestiti to razmatranje. Svakog će dana 
barem jedan sat čitati moraliste ili Busembauma itd. i na vrijeme se pripre¬ 
miti za katehezu koju treba propisno poučavati, prema prethodnoj odluci. I 
neka se ne bi ili propuštalo obavljanje Brevijara, kao što se to dosta često vrlo 
nemarno činilo, ili se obavljalo tada, kada je trebalo priskočiti u pomoć bole¬ 
sniku, ili izvršavati koje druge župne službene poslove. Navečer će recitirati 
jutarnju i hvale za sljedeći dan, odmah ujutro prvu i pripremu za svetu misu. 
Nju će pokušati slaviti svaki dan, čak i u dane svetkovina, pravovremeno, i to 
pod kaznom uklanjanja s posla koja će nastupiti samim činom, samo u crkvi: 
neka se to nikada ne bi usudio čitati u svome domu, ili u bilo kojem drugom. 
(Saborsko, 6, BAS I 49, p. 47.) 

• Kako bi bio primjerenije opremljen knjigama, neka si nabavi kao moralist / 
sic/ tridentski koncil: jednog ili dva moralista, Reiffenstiilla ili Laymanna i 
Rimski katekizam s rimskim obrednikom, te još jednog katehista, kao [što 
je] gore [rečeno]. Za razmatranje tu su Mana p. Segnerija, Crasset, ili Put u 
nebo, ili druge knjige, koje propisuju i dijele za svaki dan kratka učinkovita 
razmatranja za pobuđivanje kršćanskih običaja i vođenje svećeničkog života. 
(Saborsko, 7, BAS I 49, p. 47-48.) 

• Svake subote, ili ako tih dana postoje zapreke, sljedeći ponedjeljak, velepo- 
štovani će župnik, ili čak ponekad netko drugi od velepoštovanih kanonika, 
sa časnim kaptolom barem jedan sat u sakristiji raspravljati o nekom slučaju 

u moralnom učenju prema redu bilo Busembauma, bilo Reiffenstiilla, bilo 
Laymanna, itd. (Grobnik, 10, BAS I 50, p. 71.) 

• Budući da je svakom svećeniku, osobito upravitelju crkve, potrebno da bude 
opremljen Biblijom, Tridentskim koncilom. Rimskim katekizmom, pojedinim 
znamenitim katehistima kao što su Turlot, Srž kateheze, ili Mercantije 52 , ili 
Ardia; moralistima kao što su Laymann, Reiffenstiill, Lacroix i komentarima 
kanona Pichlera, Schmalzgriibera, Engela; asketicima za svakodnevno krat¬ 
ko razmatranje poput Mane p. Segnerija ili Crasseta itd.; a za duhovno štivo 
p. Drechselom, stoga će si velepoštovani župnik nabaviti autore te vrste kako 
bi u svom domu ustanovio svećeničku knjižnicu. (Slunj, 9, BAS I 49, p. 46.) 

• Radosno smo čuli da se naviještanje Božje riječi pohvalno zbiva svake ne¬ 
djelje naizmjence od strane časnog kaptola: potičući da taj dosta sveti po¬ 
sao bude željno iščekivan u narodu, neka [kaptol] korisno slijedi katehetsko 
učenje, bilo iz Turlota, bilo Ardije, bilo Srži kateheze, bilo Marchanta iz Vrta 
pastira, osobito iz Rimskog katekizma, pa će zadobiti vječne plaće od Gospo¬ 
dina. (Bakar, 2, BAS I 50, p. 101.) 


2. Izvještaj za župu Smiljan iz Čolićeve kanonske vizitacije 1753./54. g. 
(BAS I 53, p. 5.-7.). 


Popis prihoda župe Smiljan 

Prema pravilu, tj. točkama koje su odaslane okružnicama od strane Njegove Ek¬ 
scelencije presvijetlog i prečasnog gospodina biskupa, neka bude i odgovor: 

Na prvo : Župa se zove Smiliane, čija je matična crkva pod naslovom Blažene Ma¬ 
rije Djevice od Brda Karmela, u Krbavskoj dijecezi, a podignuta je pred otprilike 
šezdeset godina. 

Na drugo : Pravo patronata i kolacije na nju ima Njegova Ekscelencija, presvijetli 
i prečasni gospodin biskup. 

Na treće : Njena je izgradnja oko dvadeset godina bila drvena, a sad, već kroz oko 
četrdeset godina, postoji obzidana, a zid su joj izgradili sami župljani. Opet joj 
je silno potreban novi popravak, a nadalje nije opskrbljena nikakvim dobrima, 
niti prikladnim namještajem ni uresima, tako da je ostala bez svih bočnih oltara, 
drugog zvona, drugog kaleža, prikladnih albi i paramenata, dobrih posuda kako 
bi se sačuvali sakramenti, superpeliceja i mnogo drugoga. 


52 Radi se o Jakovu Marchantu, autoru djela Vrt pastira. Inače se slijedi uobičajena grafija njegova ime¬ 


na. 

Na četvrto : Ova Crkva nema nikakve prihode iz kaptola, kripti, udaranja zvona; 
no ipak ima nešto zemljišta poklonjenog od naroda, što zajedno s ukupnom mi¬ 
lostinjom iz torbe [tj. elemozinom] godišnje doseže otprilike devet forinti. 

Na peto : Župni je dvor drven i dosta malen, što je župnom stanovanju vrlo ne¬ 
prikladno. 

Na šesto : Župni prihodi iz zemljišta, tj. oranica, tj. sjenokoša, livada, travnjaka 
i drveća, nisu nikakvi. Naime, kao prvo, imam dosta malo zemljišta, a ona koja 
imam tako su loša da se ondje ne može uzgajati nikakvo drveće. Naime, iz tog 
zemljišta svake šeste ili sedme godine, uz trošak i trud veći od prihoda, dobijem 
nekakav plod. A na sjenokošama, kad se zbroji što se treba zbrojiti, koseći i proda¬ 
jući sijeno jedva ne potrošim više nego što odatle dobijem. Stoga oko svega toga 
ne bih nikad ulagao nimalo truda da u čitavom ovom kraju na neki način mogu 
kupiti ono što je potrebno da se prehrane konji. A polja koja bi mi obrađivah 
župljani sami, nemam nikakvih. Dohodci od desetina iznose mi u žitu godišnje: 
trideset pet metreta pšenice, ništa raži, sto dvadeset i četiri metrete prosa, ništa 
od ječma, mohara, turske pšenice [tj. kukuruza], otprilike sedamdeset šest metre¬ 
ta zobi, od povrća koje bi došlo besplatno od bilo kuda ništa. Povrh toga imam 
godišnje otprilike trideset dvije mjere maslaca, pedeset janješca, a dvogodišnje 
janjadi četrnaest, osamdeset libri vune; otprilike devedeset libri sira. Nikakvo me 
drvo za ognjište ne zapada bez naknade jer nemam vlastitu šumu, no ipak to 
mogu imati za gotove novce (premda uz nemalu poteškoću) od samih župljana 
i od njihovog zemljišnog gospodara. Slame nemam ništa, osim onoga što potro¬ 
šim za nju; vina nemam gotovo ništa. Imao sam tri košnice pčela, od kojih su mi 
dvije ukradene i tako mi je zalaganje za njih bilo mnogo više na smetnju, nego na 
korist. Od peradi i lana ne dobivam ništa bez naknade, a ono što nabavim suhog 
mesa i pečenog kruha, to bih sve mogao pustiti za dva marijaša; a to primam kao 
svoje prihode općenito, ne iz desetine prihoda, tj. kao plod župljana, već redom 
od svake kuće. Trebao bih od gotovo svake kuće primiti jednu metretu pšenice i 
drugu prosa, jedan sir napravljen od mlijeka skupljenog u čitavom jednom danu, 
pola mjere maslaca, vunu od jedne ovce i janješce od onog tko ima manje od sto 
životinja, a od onog tko ima više od sto dvogodišnje janje, no od svega toga, zbog 
bijednog siromaštva, a jednako i zbog zlobe nekih župljana, jedva primim niti 
čitavu polovinu. 

Na sedmo : Od štole za krštenje mi pripada, ne uvijek, već ponekad, jedan peče¬ 
ni kruh. Od vjenčanja, kad djevojka ostaje u župi, jedan marijaš i marama, koja 
može vrijediti jedva jedan groš, a kad se zaručnica vodi izvan župe, dobivam če¬ 
tiri marijaša. Od uvoda porodilje ne dobivam ništa, od sahrane starijih četiri ma¬ 
rijaša, a od sahrane mladih trebao bih dobiti jedan, ali ni to ne dobivam uvijek, 
dapače, vrlo rijetko. Za spomene, službe za preminule i svakojake druge molitve 
ne dobivam ništa. Za blagoslov janješca, mesa, pogača, jaja itd. primam toliko, 

da moja stola ukupno s onom za krštenje, vjenčanje, pogreb, i sve ostalo, dosiže 
najviše petnaest forinti. 

Na osmo : Nemam nikakvih založenih svetih misa, štoviše imam ovu poljsku, koju 
trebam slaviti za narod, to jest župljane, po načelu plaćanja ovog prihoda na blag¬ 
dan (inače bez naknade). Imam pričuvu od pedeset dvije forinte i nešto krajcara, 
a iz dijela pričuve (koju sam ove godine prvi put zadobio) otpada prinos samo za 
kapelana. Meni se godišnje od zemljišnog gospodara, bilo pod naslovom zaklade, 
bilo slobodno, ništa ne isplaćuje i nemam nikakvih godišnjih ručkova bez nakna¬ 
de, a njih sam primoran davati bez naknade vrlo brojnim gostima koji nalete, i 
zbog ugleda i iz ljubavi, i to što toplije. Nemam nikakvih vlastitih mlinova, a niti 
pašnjaka, koji bi mi što donosili, nikakvih; dapače, da su ovi najgore kvalitete, 
svjedoče moja tri konja koji su pasući unutar dvadeset dana krepali. A što bi ovdje 
netko drugi potrošio, da se služi drugim pašnjacima, nepoznato je, naime upravo 
je nečuveno prodati, ili ovdje kupiti pašnjake. 

Na deveto : Za sada nemam nikakvu filijalnu crkvu. 


Da je čitav ovaj odgovor prema pruženim točkama i popisu župe Smiljan pravi, 
pravedan i istinit, potvrđujem dotaknuvši svećeničko srce i utvrdivši ga svojim 
uobičajenim pečatom potpisujem vlastitom rukom. 


©Pečat 

smiljanski župnik, vlastitom rukom 


I [van] D[ominik] de Vukasović 


Smiljan: 17. kolovoza 1753. 

Ad maiorem Dei gloriam, part I: Religious books among priests 
in the Diocese of Senj around the middle of 18th century 


Maja Matasović 
Croatian Institute of History 
Opatička 10 

The mid-eighteenth-century canonical visitations by Juraj Vuk Čolić, the Bishop 
of Senj, contain interesting information on the religious education of priests acti- 
ve in his diocese. In this paper I focus on the books recommended by the bishop 
to be read among his priests and the books that the priests reported to possess. 
I also try to identify the described books and their authors. Because the Diocese 
of Senj suffered poverty, occupation of its territory by the Turks and finally re- 
covery from the consequences of war, it is interesting to see that these books are 
both modern and international. Most of them were authored by Jesuits (hence the 
title, which is the motto of the order) and were vvritten in the hundred years pre- 
ceding the bishops visitations, from the mid-seventeenth to the mid-eighteenth 
century. Significantly, a number of books were vvritten by Croatian authors, who 
not only translated popular European publications, but also created their own. 
Ali this shows that the špirit of the spiritual growth, which spread ali over Europe 
after and according to the demands of the Council of Trent, also reached one of 
the poorest and most remote areas in Croatia, thanks to the efforts of the bishop 
Čolić, as well as his predecessors (especially Ivan Antun Benzoni). 

Key words: Diocese of Senj, Roman Catholic Church, religious education, 

religious books 



